text: Se video: Isenkræmmer: Fødevarekontrollen spilder tiden
  15 oktober 2014 kl. 16.22
  Selvom folk bliver syge af Listeria og MRSA-bakterier, så bruger Fødevarestyrelsen tid på at tjekke plastikbøtter i en isenkrambutik i Sønderborg. Butiksejeren ryster på hovedet.
  Line Andreasen er medindehaver af Kop og Kande i Sønderborg. Den 27. august i år fik hun besøg af Fødevarekontrollen.
  - Til at starte med blev jeg overrasket, men så blev jeg faktisk også harm, for måske kunne den time have reddet et liv et andet sted, fortæller hun til TV SYD.
  Fødevarekontrollen skulle tjekke om plastikvarerne, som Line Andreasens sælger i sin butik nu også var mærket sundhedsmæssigt korrekt.
  - Her snakker vi om plastikting, og det er jo slet ikke så vigtigt som det andet er, siger hun.
  Hun forstår ikke, at Fødevarekontrollen bruger tid på hendes plastikbøtter, når der er rullepølser i supermarkederne, som folk bliver syge og i værste fald dør af.
  Butiksejeren får opbakning fra Henning Hyllested, der er medlem af fødevareudvalget i Esbjerg.
  - Jeg synes også, at Fødevarestyrelsen bør koncentrere hele deres opmærksomhed omkring indholdet af bakterier og virus i kød, siger han og fortsætter:
  - Det kræver en god forklaring fra styrelsens side.
  Line Andreasen går nu efter en elitesmiley i butikken, fortæller hun grinende til TV SYD.
  
  Se Line Andreasens kommentar til sin nye smiley her. Varighed: 0:21
  